
S izdavanjem suglasna Komisija za informiranje Mjesne zajednice Virje 


Tu, gdje je srce Podravine, gdje je sama zemlja obilježila čovjeka pečatom 
neprocjenjive radinosti, gdje se pitomi brijeg i velika rijeka sastaju s ravnicom, 
tu tiho, lagano zvuči ,,široke su virovske širine“. Na tom prostoru davno je 
nastalo i danas živi Virje. Tu se uvijek ljeto mjerilo ljetinom, zimom je vladao 
ugođaj druženja i zajedništva, malo se govorilo, puno se vrijednoga stvaralo, 
a duha nikad nije ponestajalo. Ono što je priroda ponudila, rukama se prihva- 
ćalo, a srcem se voljelo. Nizala su se vremena, smjenjivala doba smirenog-i vi- 
hornog življenja, čovjek je strpljivo išao naprijed, a iza njega je ostajala po- 
Vijest. Istkana je bogata biografija ne tako davno najvećeg sela u Hrvatskoj. 

Virje je smješteno na magistralnoj cesti koja, prolazeći podravskom rav- 
nicom, spaja Varaždin i Osijek. U samom je središtu područja omeđenog s 
jedne strane Ludbregom, a s druge Viroviticom, područja koje se može nazvati 


'užom, pravom Podravinom. Cesta prema Bjelovaru i željeznička pruga Zagreb 


—Osijek otvaraju najbliži put prema Zagrebu, a sa suprotne strane, uspostav- 
ljanjem graničnog prijelaza u Goli, otvoren je put prema Madžarskoj. Uz takav 
smještaj i raspored prometne mreže dosadašnjem i sadašnjem razvoju Virja 
pogoduju raznoliki i živopisni krajolici kojima je Virje okruženo i koji su 
stanovnicima omogućili bavljenje raznovrsnim i intenzivnim poljoprivrednim , 
djelatnostima. Plodnu, žitom pozlaćenu dolinu obogaćuju vinorodni brežulj- 
ci, šume i šumarci obronaka Bilo-gore, a prema Dravi se pružaju nepregledne 
livade. , 
Uz stoljetne borbe za veće blagostanje i bolji život Virovci su uvijek 
neobično voljeli zapjevati, zaplesati, pričati o zanimljivim zgodama. Stvoreni 
su narodni običaji nadaleko poznati po svojoj sadržajnosti. Svaka je kuća bila 
krcata upotrebnim ili ukrasnim predmetima koje su ljudi sami izrađivali. 
Osobnu i društvenu izražajnost uvijek se imalo gdje izraziti. Osnivana su 
brojna i različita društva. Iz tih i mnogih drugih pojedinosti izrasla je vrlo 
bogata društvena i kulturna tradicija, ponos nekadašnjeg i današnjeg Virja. 
Starinu, kako se ovdje običava reći za sve vrijedno što je narod stvorio u proš- 
losti, voljelo se i voli iznad svega. Dio te starine preživio je do današnjih dana. 
Puno su, na različite načine, sami ljudi očuvali. Povjesničari, kroničari, kolek- 
cionari i svi drugi veliki zaljubljenici Virja sistematski su i s posebnom pažnjom 
prilazili njegovoj baštini. Velika i lijepa zbirka predmeta i zapisa sakupljena je 
i izložena u Zavičajnom muzeju Virje. 

Knjižica što je pred vama pokušaj je da se Virje od najstarijih svojih po- 
četaka pa do danas na najkraći način približi svakome od vas. Ona je svojevrs- 
tan nastavak već prije započete izdavačke djelatnosti Zavičajnog muzeja Virje. 
U njegovu izdanju do sada su izašla dva broja virovskog zbornika ,,Virje na 
razmeđu stoljeća“', u kojemu se detalnije cbrađuju pojedini odsječci povijesti 
Virja. 


I. VIRJE U PROŠLOSTI 


Tragovi prve naseobine 

Kad je negdje oko 1880. godine, orući njivu u blizini Virja, danas nepoz- 
nati naiaznik podigao tek svježe iz zemije izorani metalni predmet i ponio ga 
kući, sigurno nije znao da je spoznaju o davnoj prošlosti ovog mjesta i ovog 
kraja obogatio jednim od najvrednijih detalja. Bio je to bodež s drškom u obli- 
ku jezičca iz brončanog doba — kuiture polja sa žarama. Pronađena varijanta 
bodeža jedan je od najzanimljivijih i rijetkih primjeraka te vrste oružja u sje- 
vernoj Hrvatskoj i srednjoj Evropi i čuva se u Arheološkom muzeju u Zagrebu. 
Kultura polja sa žarama (urnama) vremenski se okvirno datira u razdoblje 
1250-750. godine prije nove ere. 

Ako bismo željeli proniknuti u povijest stariju i od brončanog doba, 
morali bismo se orijentirati prema nalazima iz okolnih mjesta. U nedalekoj 
Suhoj Kataleni, Kapeli i mnogim drugim mjestima iskopane su kamene sjekire 
i vrčevi iz neolita — mlađega kamenog doba. U nas takvih arheoloških nalaza 
nema, ali nije isključeno da su se možda u isto vrijeme ljudi već i ovdje nasta- 
njivali. 

lako se ne može sasvim pouzdano tvrditi, skoro je sigurno da su ovim 
našim prostorima ljudi prolazili, tu živjeli, gradili svoje nastambe i obrađivali 
zemlju već u razdoblju prije naše ere. 

Rimsko doba 


Dolaskom Rimljana u naše krajeve nije prekinut započeti život. Napro- 
tiv, ovuda prolazi rimska cesta Poetovia — Mursa (Ptuj — Osijek), uz koju 
Rimljani podižu manje ili veće naseobine koje su im služile kao stajališta, od- 
marališta, prenoćišta, mjesta za postavljanje“straža i mijenjanje konja. Na 
antičkoj karti ,,Tabula Peutingeriana“' (3. stoljeće), na trasi spomenute ceste, 
između ostalih ucrtano je i rtaselje Lentulis (Luntulis). Ivan Kukuljević Sakcin- 
ski je utvrdio da je Lentulis Virje i smjestio ga na prostor Gradišća — dijela 
današnjeg Virja. Radoslav Franjetić također drži da je Lentulis Virje, ali ga 
smješta na prostor današnjeg centra, ,,točno na križanju cesta Koprivnica — 
Virovitica i Molve — Semovac““. U novije vrijeme Z. Lovrenčević se ponovno 
priklanja mišljenju Ivana Kukuljevića. . B 

* Dio kapitela, što ga je na svom zemljištu u Gradišću iskopao Stjepan 
ignjar, mogao bi ukazati na rješenje pitanja gdje se nalazio stari Lentulis. 
Naime, prilikom građevinskih radova na svom posjedu Šignjar je u brojnim 
iskopima pronašao mnoštvo vrijednih nalaza, čije je postojanje vrlo razumno 
uočio i iscrpno zabilježio. Spomenuti kapitel! izrađen je od čvrstog kamena, 
pomno je i geometrijski točno oblikovan i predstavlja ukrasni vrh nekog stupa 
vodoravno uzidanog u temelj grada Prodavića. Pronađen je čitav stup, ali je 
odlomljen i iskopan samo kapitel. Moguće je da je stup ostatak građevine koja 
je na tom mjestu bila izgrađena davno prije srednjovjekovnog Prodavića. 
Taj nalaz mogao bi biti za sada jedini iskopani trag drevnog Lentulisa, prvog 
zapisanog prethodnika Virja. : 

Stara rimska cesta predmetom je mnogih dosadašnjih istraživanja. Jedno 
od zapažanja za nas je posebno zanimljivo. Z: Marković u bilješkama o istraži- 
vanjima što ih je 1979. obavio Muzej grada Koprivnice na području Budrovca 
navodi: ,,Na zaravnjenom dijelu brijega blizu vinograda nalaze se ostaci široke 
pošljunčane trake (preko 10 m), koja se proteže daleko prema Virju, a vidljiva 
je naročito nakon oranja. Možda se radi o trasi rimske ceste.“ O ostacima ceste 
pričaju i stanovnici Virja, što se može smatrati prilogom navedenoj pretpostavci. 


- istinu. 


Srednji vijek 


Velika seoba naroda po Evropi (4—7. stoljeće) pretvorila je Evropu u 
jedno od najvećih zgarišta svih civilizacija i svih vremena. Propalo je Rimsko 
Carstvo, započelo je novo veliko razdoblje povijesti. | našim tlom gazili su 
razni narodi (od Huna do Avara), palili, rušili, uništavali, dok. se u-7. stoljeću 
najzad nisu ustalili Hrvati. Naselju Lentulis gubi se svaki trag i više se ne spo- 
minje u zapisima. Možda je baš na ruševinama Lentulisa, u predjelu današnjeg 
Gradišća, niknuo srednjovjekovni grad Prodavić (Prodavicz, Prodawis) ili Pro- 
danić. Brojne znanstvene pretpostavke o Prodaviću i legende stvorene u naro- 
du nalaze svoju potvrdu u iskopanim zidovima, temeljima i podzemnim hod- 
nieima na imanju već spomenutog Stjepana Šignjara, i na još nekim obližnjim 
površinama. S druge strane, sve više se potvrđuje mišljenje da današnja crkva 
sv. Martina nije čitava građena iznova, nego da jedan njezin dio pripada ostaci- 
ma srednjovjekovnog grada. Sam njezin toranj mogao bi biti nekadašnji ,,Weis- 
senthurn“' ;(Bijeli toranj), po kojemu kraće vrijeme, početkom 17. stoljeća, 
nosi naziv čitavo mjesto, a mogao bi predstavljati kulu grada Prodavića. | 
Godine 1982—1983. Virovci su prišli: vanjskom uređenju crkve. Tom prili- 
kom skinuta je stara žbuka, a goli zidovi pružili su iznenađujuće jasan i zadiv- 
ljujući prizor. Skidanjem žbuke .iza tornja, sa sjeverne strane prema istoku, 
otkriveni su zidovi koji ulaze u sastav građevine, a potpuno odudaraju od 
ostalih zidova crkve. Izrazito je uočljiva razlika između rasporeda postavljene 
cigle starog i njemu priklonjenog novog zida. Osim toga, u novi zid sa sjeverne 
strane uzidana je stara, kako to kažu građevinari, bolta, čije postojanje u zidu 
nema nikakvu svrhu. bi, oja zid i bolta nikako se ne mogu podudarati s 
ostalim dijelovima crkve. Oni moraju pripadati nekoj prijašnjoj građevini, ato 
bi mogao biti Prodavić. Ti nalazi i nalazi u oko 200 metara udaljenom Gradiš- 
ću. sigurno .su dijelovi istoga grada. Prodavić ili Weissenburg (Bijeli grad), 
kako se krajem 16. stoljeća zvao, vjerojatno se protezao na čitavom tom pro- 
storu. Temeljitija arheološka iskapanja na tom dijelu Virja otkrila bi nam pravu 


Ime Prodavić (Prodanić) podsjeća na Prodana, zagrebačkog biskupa iz 
12. stoljeća, kojemu je grad jedno vrijeme pripadao. : m 

Dio sjeverozapadne: Hrvatske od Ludbrega do Ferdinandovca i od rijeke 
Drave na sjeveru do. rovišćanske plemenske župe kod Bjelovara pripada staroj 
hrvatskoj plemenskoj župi, koja se početkom 12. stoljeća dijeli na rasinjski 
skup sa sjedištem u Rasinji, koprivnički sa sjedištem u Koprivnici i komarnič- 
ki sa sjedištem u Prodaviću. Prodavićko vlastelinstvo ostatak je, dakle, komar- 
ničkoga župnoga grada, kojim su upravljali hrvatski plemići Komarnićani. 
Iz popisa župa, odnosno crkvi, 1334. i 1501. godine može se zaključiti da je 
Prodavić zaista današnje Virje. di . 

I Prodavić je, kao i drugi srednjovjekovni gradovi, često mijenjao svoje 
gospodare: U 13. stoljeću, između ostalih, tu su Gisingovci (plemići od Kisega), 
au 14. stoljeću kraj Karlo Anžuvinac, za nagradu što je skršio Gisingovce, 
dodjeljuje Prodavić banu Mikcu (Mikić). Potomci bana Mikca uzeli su prezime 
Prodavić, prema već otprije postojećem nazivu grada. Unuk bana Mikca, Stje- 
pan Prodavić, pridružio se hrvatskim nezadovoljnicima protiv kralja. Sigis- 
munda (Žigmunda). Stjepan je bio poznat po svom agresivnom temperamen- 
tu, često je spominjana njegova siledžijska narav, pa je dobio nadimak »Vrag' . 
Budući da nije uspio u borbi s kraljem, morao je napustiti imanja u Podravini 
i pobjeći, vjerojatno, u Bosnu. Godine 1397. Prodavićeva imanja već pripadaju 


kralju Sigismundu, a taj ih zalaže Matku Talovcu, hrvatskom banu (1435— 
—1445). Ban Talovac jedno je vrijeme čak živio u Prodaviću. Godine 1446. 
imanje preuzimaju celjski grof Fridrich i njegov sin Ulrik, da bi ga potom Mati- 
ja Korvin založio Ivanu Ernuštu, zvanom Hampo, i njegovoj djeci. Od 1541. do 
1548. Prodavić pripada Petru Kegleviću. Godine 1548. Juraj, najstariji sin 
Petra Keglevića, utvrdu Prodavić i tvrdu Đurđevac predaje novoizabranom 
kralju Ferdinandu Habsburškom. Nije to više posljedica neprestanih višesto- 
ljetnih borbi plemstva za prevlast, već je nužda, uvjetovana strašnom opasnosti 
što se nadvila nad Podravinom. Tih godina nadomak Podravini približili su se 
Turci. Vlast je morala biti predana u ruke vojnim licima. 


Provala Turaka i Vojna krajina_ 


U sklopu svoga velikeg:rata s kraljem Ferdinandom Turci 1552. godine 
nenadano iz Požege provaljuju u Podravinu. Te godine Ulamabeg osvaja V iro- 
viticu. Slijedeći veliki cilj njegova pohoda je Koprivnica. Na putu prema Ko- 
privnici ispriječile su se Turcima manje utvrde, među njima i Prodavić. 

Pad Virovitice doveo je do sveopćeg iseljavanja stanovništva iz sela 
srednje Podravine. Velik dio stanovnika Prodavića i Đurđevca prelazi preko 
Drave. Turci napadaju -tvrđicu Prodavić, ali je nisu zauzeli. Malenoj posadi vje- 
rojatno su u obrani pomagali domaći seljaci, koji su se u grad sklonili pred tur- 
* skom najezdom. Napustivši opsadu Prodavića, Turci kreću na utvrdu Đurđe- 
vac, koja se također obranila i pod čijim su zidinama izginuli neki od turskih 
vojskovođa. Napad Turaka iznenada mora biti prekinut jer im je u pozadinu, 
u tursku Posavinu, prodrla hrvatska vojska pod vodstvom grofa Petra Erdedija 
i kneza Juraja Frankopana. Time je odbijen tek prvi žestoki napad. Turci i 
dalje napadaju prema Koprivnici, ali i obrana postaje znatno jača i organi- 
ziranija. Propali su dijelovi pojedinih naselja izvan gradskih zidina. Uništen je 
i Prodavić, bez sumnje veliko selo prije dolaska Turaka. To dokazuju podaci da 
se već 1334. godine tu spominje crkva sv. Martina, a 1501. nalazilo se u Pro- 
daviću 11 svećenika. 

Radi što bolje obrane od Turaka osniva se 1578. godine Vojna krajina, 
čije je sjedište u početku u Koprivnici, a kasnije, kad je Vojnoj krajini pridan 
veći značaj, sjedište je preseljeno u Varaždin. Prodavić, zajedno s utvrdama 
Drnje, Đelekovac i Đurđevac, pripada koprivničkom odsjeku te vojnoadmini- 
strativne organizacije. Pobjedom Hrvata nad Turcima kod Siska (1593) i mi- 


rom na Zitvi (1606) prestaje pritisak Turaka na neosvojeni dio Hrvatske. Ži- 


vot uz granicu počinje se normalizirati. | Prodavić oživljava, ali i mijenja ime. 
Uz imena Weissenburg (16. stoljeće) i Weissenthurn (17. stoljeće), koja nalazi- 
mo na nekim starim zemljopisnim kartama, pojavljuje se i ustaljuje ime Virje. 
Jedan od prvih (donedavno se računalo da je eo, službenih zapisa u kojima 
se spominje Virje je zapisnik hrvatskog sabora u Varaždinu od 23. ožujka 
1626. Prema najnovijim nalazima ime Virje (Wyrye) spominje se prvi put u 
zaključcima hrvatsko-slavonskog sabora u Zagrebu, 17. kolovoza 1603. 

Virje je u sastavu Vojne krajine od njenog osnutka do razvojačenja 
(1871). Od preuređenja Vojne krajine (1746) varaždinsku krajinu sačinjavaju 
dvije pukovnije — regimente: đurđevačka sa sjedištem u Đurđevcu i Križevačka 
sa sjedištem u Križevcima. Virje je pripalo đurđevačkoj pukovniji, a ujedno je 

postalo sjedištem 8. satnije (kumpanije), u čiji sastav, osim Virja, ulaze još 
naselja Molve, Ždala, Šemovci i Sv. Ana. Sva vlast u kumpanijama, vojna i 
upravna, u nadležnosti je vojnih lica. Kad je prestala opasnost od turskih pro- 
vala, Vojna krajina postaje suvišnom pa 2. kolovoza 1871. dolazi u Virju do 
razvojačenja. Započinje civilna uprava — provincijal, čime se ti krajevi sjedi- 
njuju s ostalom građanskom Hrvatskom. s 





Civilna uprava 


Od ukidanja Vojne krajine pa do danas civilna uprava Virja doživljava 
nebrojene reorganizacije. Posljedica je to učestalih društvenih promjena ši- 
rokih razmjera. Nižu se, jedno za drugim, vremena prvog svjetskog rata, ras- 
pada austrougarske države, proglašavanja Kraljevine Srba, Hrvata i Slovenaca 
(Jugoslavija), strahote drugoga svjetskog rata, da bi, naposljetku, iz ratnog 
vihora izrasla nova, današnja Jugoslavija. Odmah nakon ukidanja Vojne krajine 
uspostavljena je umjesto Varaždinskog generalata Bjelovarsko-križevačka žu- 
panija sa sjedištem u Bjelovaru. Bila je sastavljena od osam kotara, među ko- 
jima je bio i Kraljevski županijski kotarski ured virovski, sa sjedištem u Virju. 
Sačinjavale su ga općine Molve, Novigrad + Virje. Godine 1875. kotarski ured 
je preseljen u Đurđevac, a u Virju je ostala samo općina. Uz Virje virovska je 
Općina u svom sastavu imala i Virovske Konake. Reorganizacijom civilne 
uprave 1886. uspostavljeno je Poglavarstvo upravne općine Virje, kojemu 
su, uz Virje, pripala još i naselja Hampovica, Miholjanec, Rakitnica i Virovski 
Konaki. Ovakva uprava ostala je do svršetka prvog svjetskog rata (1918). 

Organizacija upravne vlasti u više se navrata mijenja i u novoj državi, 
Kralievini SHS. Od 1918. do 1933. virovska općina se naziva Poglavarstvo 
upravne općine Virje, a uz Virje pripadaju ioj Miholjanec i Virovski Konaki. 
Od 1933. do 1939. zove se samo Virovska općina, a od 1939. do 1941, kad 
je slamljena Kraljevina Jugoslavija, nosi naziv Općinsko poglavarstvo Virje. 
Isti naziv za upravnu vlast u Virju zadržan je i u toku drugog svjetskog rata, u 
vrijeme vladavine NDH. Formalno je ta vlast postojala do svršetka rata. Među- 
tim, kako je narodnooslobodilačka borba, koja se od 1941. do 1945. vodila u' 
cijeloj zemlji, rušila stare organe vlasti i stvarala nove, tako je i u Virju, između 

25. i 30. ožujka 1943, ilegalno osnovan Mjesni narodnooslobodilački odbor 
Virje, a potom Općinski narodnooslobodilački odbor Virje, koji je djelovao do 
oslobođenja Virja, 4. svibnja 1945. 5 

Nakon oslobođenja zemlje u Virju se osniva najprije Mjesni narodni 
odbor (1945—1952), a kad su mu pripojena naselja Hampovica, Miholjanec, 
Rakitnica. i Šemovci, osnovan je Narodni odbor općine Virje (1952—1962). 
Godine 1955. Narodnom odboru općine Virje pripojena su još i naselja Donje 
Zdjelice,, Medvedička, Moive, Gornja Šuma, Molve Ledine, Molve Grede, Re- 
paš i Ždala. Novom reorganizacijom narodne vlasti, 1962. godine, ukinuta je 
općina Virje. Njezin teritorij pripojenje Narodnom odboru općine Đurđevac. 
Godine 1964. radi neposrednog upravljanja i odlučivanja u poslovima od za- 
jedničkog interesa žitelji Virja osnovali su Mjesnu zajednicu Virje, koja djeluje 
i danas. 








Il. PRIVREDNI RAZVOJ VIRJA 


Virje je od davnine poznato kao napredno mjesto. Zapisi iz srednjeg vi- 
jeka svrstavaju ga već u red većih naselja, da bi krajem prošlog i početkom 
ovog stoljeća proživljavalo svoj dosadašnji maksimum i imalo status najvećeg 
sela u Hrvatskoj, odnosno jednog od najvećih u Jugoslaviji. Činjenica da je 
Virje u toku prošlosti bilo središte brojnih većih ili manjih upravnih jedinica 
samo potvrđuje njegovu ulogu jednog od najvećih centara tog dijela Podravine. 

Predmet mnogih ovdašnjih razmišljanja je od kada zapravo počinje 
njegov stalan i snažan razvoj. Vrlo često se u tu svrhu upotrebljava podatak o 
11 svećenika iz 1501. godine, što se svakako može smatrati mjerilom veličine 
i razvijenosti jednog seoskog naselja. Manje je, međutim, poznato da je to na- 
selje u 16. stoljeću bilo skoro totalno uništeno u najezdama Turaka, a stanov- 
ništvo se desetljećima zaklanjalo s one strane Drave, u južnoj Ugarskoj. Tek 
se nakon prestanka neposredne turske opasnosti obnavlja život i mnogo toga 
počinje iznova. Malo je vjerojatno da skoro pola beživotnog stoljeća nije preki- 
nulo uvijek i svugdje osjetljivu razvojnu nit. Kontinuiran razvoj i, s vremenom, 
pun procvat Virja započinje sa 17. stoljećem, otprilike kad nastaje i njegov 
današnji naziv. 

Kraj u kojem se Virje smjestilo ponudio je žiteljima Virja jedno od naj- 
većih prirodnih bogatstava — plodnu zemlju. Koliko ona znači za razvoj 
primarnih, poljoprivrednih djelatnosti, a napose i za razvoj obrta, industrije, 
raznih usluga, nije potrebno isticati. To što je Virje i danas, prije svega, bogat 
poljoprivredni kraj samo je posljedica vjekovnih borbi za poboljšanje i razvoj 
te privredne grane. Trgovina, obrt, bankarstvo, promet, sredstva komunika- 
cije, industrija i sve što Virovci imaju da bi im život bio bolji i lakši nadovezuje 
se na jednu čvrstu, stabilnu osnovu. 


Poljoprivreda i zadrugarstvo 


Ratarstvo i stočarstvo osnovica su gospodarskog života i razvoja Virja. 
Njima su ovdašnji stanovnici bili uvijek najviše zaokupljeni. S ciljem unapre- 
đivanja gospodarstva u Virju su osnivane brojne zadružne organizacije. Prva 


“takva organizacija osnovana je 1867. pod imenom Gospodarska bratovština. 


Djelovala je do 1949, Slijede zatim i druge: Hrvatska seljačka zadruga (1903— 
—1960), Stočarska udruga za uzgoj goveda čistokrvne simentalske pasmine 
(1912—1959), Zadruga naprednih livadara (1929—1959), Svinjogojska zadru- 
ga (1932—1954), Pčelarska zadruga (1928—1941; 1955—1962), Uzajamno 
osiguravajuća zadruga (1939—1941), Seljačka zadruga za iskorištavanje i unov- 
čenje stoke i stočarskih proizvoda (1940—1941), Seljačko nabavno-prodajna 
zadruga (1949), Seljačka radna zadruga — Podravina (1950—1953), Poljo- 
privredna stanica (1957—1960) i Poljoprivredna zadruga, koja djeluje od 1947. 
do danas. 


Obrt i trgovina 


lako je poljoprivreda glavna privredna grana Virja, obrt i trgovina tako- 
đer vrlo rano nalaze tu svoje mjesto i veliku ulogu. Povjesničari u svojim rado- 
vima Virje nazivaju trgovištem, što sigurno nije slučajno. Mnoštvo zanatskih 
djelatnosti dovoljno je predstaviti samo njihovim nabrajanjem.“ Od starijih 
obrta to su: kožarski, čizmarski, postolarski, remenarski, krojački, klobučar- 
ski, užarski, stolarski, tesarski,tokarski, bačvarski, kovački, bravarski, limarski, 
urarski, lončarski, zidarski, klesarski, staklarski, dimnjačarski, mesarski, mli- 

narski, pekarski, slastičarski, licitarski, krčmarski, bojadisarski, brijački, ra- 
narnički, apotekarski, tiskarski, a od novijih električarski, RTV-mehaničar- 
ski, automehaničarski, autolakirerski, vodoinstalaterski i drugi. 

Duga i jaka trgovačka tradicija dovela je do toga da je Virje i danas u 
ovom dijelu Podravine poznato kao mjesto u kojem mnoge trgovačke kuće 
i radne organizacije imaju svoje prodajne prostore, pa je upravo trgovina jed- 
no od najvećih obilježja Virja. Početak i razvoj trgovine u Virju vezan je uz 
obitelj Tottar. Prvi trgovac u Virju, i to trgovac željeznom robom, bio je ko- 
vački obrtnik, zemljoposjednik i ugledni mještanin Josip Tottar, negdje po- 
četkom 19. stoljeća. Ubrzo je njegova trgovina prerasla u veletrgovačku kuću 
Tottar, koja je uvozila robu, ali i izvozila (šišarke, ovčju vunu, svilu). Osim 
nje kasnije su otvarane i druge privatne prodavaonice, da bi ih nakon oslobo- 
đenja zamijenile društvene. 


Bankarstvo 


Razvoj različitih privrednih grana u Virju pratile su i pomagale štedno- 
-kreditne ustanove. Prva takva ustanova osnovana je 1897. pod imenom Prva 
virovska dioničarska štediona i djelovala je do 1948. Slijede zatim: Hrvatska 
štediona (1900—1945), Kreditna hrvatska seljačka zadruga (1903—1960), 
Zanatsko štedna i kreditna zadruga (1939—1948), Štediona opće poljopri- 
vredne zadruge (1957), koja zatim mijenja ime u Štedno kreditna služba PZ 
Virje. Osim te službe, u Virju danas svoje poslovnice imaju Kreditna banka 
Zagreb, odnosno Bjelovarska banka (1971), a od 1980. i Zagrebačka banka. 


10 





Promet i sredstva komunikacije 


Od početnog, često vrlo dugotrajnog i mukotrpnog pješačenja, prijevoza 
zaprežnim kolima, zimi zaprežnim saonicama, do pojave suvremenih prijevoz- 
nih sredstava prošlo je mnogo vremena. Već u rimsko doba Virjem prolazi 
vrlo značajna prometnica što spaja istočne sa zapadnim krajevima. U toku 
čitave njegove prošlosti mjestom prolaze magistralni putovi. U 18. i 19. stolje- 
ću proširuju se stare ceste i izgrađuju nove. Promet motornim vozilima zapo- 
činje u Virju 29. svibnja 1900. nama već pomalo i živopisnom scenom. Toga je 
dana Virjem prošao prvi automobil (parna kočija), kojim se grof Bombelles 
iz Vinice vozio u Vukovar na sprovod grofa Eltza. Pojavom intenzivnijega 
automobilskog prometa Virje dobiva i prvu benzinsku crpku, koja posluje 
preko Dioničarskog društva Hrvatske SHELL, a vlasništvo je trgovca Draguti- 
na Matiše. Godine 1972. izgrađena je u Virju INA-benzinska stanica Virje. 

Prvi vlak je stigao u Virje 3. prosinca 1909. Željezničkom prugom od Vir- 
ja do Kloštra, građenom od 1906. do 1909, Virje je spojeno s prugom Osijek 
— Bjelovar — Zagreb, a 1911. i 1912. izgrađena je i pruga do Koprivnice. 

Virovci već 1818. dobivaju svoju poštansku službu. Najprije pošta dolazi 
zaprežnim kolima iz Koprivnice i Bjelovara, a poslije se doprema željezni- 
vom. Brzoglas (telegraf) Virje ima od 1893, a telefon od 1906. Godine 1975. 
izgrađena je poštanska zgrada i automatska telefonska centrala. 














Radne organizacije 


Nakon završetka drugog svjetskog rata u našoj zemlji dolazi do podru- 
štvljavanja sredstava za rad. | u Virju se osnivaju radne organizacije u društve- 
nom vlasništvu. Naročito se to osjeća prvih poslijeratnih godina, kad je Virje 
bilo općina i kad je uz upravne i administrativne službe počelo razvijati obrt- 
ničke zadruge i industriju. Od 1962. intenzitet tog razvoja opada. Neke od 
tek osnovanih organizacija bivaju i ukinute. Industrija, koja je u svim sredina- 
ma impuls bržem razvoju, danas je u Virju prateća djelatnost, a poljoprivreda i 
dalje Virovcima i Virju u cjelini ostaje glavnom egzistencijalnom osnovicom, 
što je tu, uostalom, i njezina višestroljetna uloga. 





Radne organizacije koje su u Virju poslovale ili posluju su: Kotarska 
ciglana Virje (1946—1952), Kotarski paromlin Virje (1948—1952), Privredno 
poduzeće ,,Podravina'' Virje (1952—1968), Prehrambena industrija ,,Podrav- 
ka“ Koprivnica — mlin Virje (1968. i danas), Radničko namještenička zadruga 
Virje (1948—1950), Trgovačko poduzeće ,,Bilogora'' Virje (1954—1963), 
Općinska komunalna ustanova Virje (1958—1959), Poduzeće za promet drvom 
i košaračko pletarskim proizvodima ,,Šiba" Virje (1960—1962), Postolarska 
zadruga ,,Virovka“ Virje (1957—1962), Uslužno zidarsko tesarska radnja 
,,Gradnja“' Virje (1961—1962), Projektni biro ,,Prostor“ Virje (1961—1962), 
Tekstilna industrija ,,Pobjeda“ Zagreb — pogon Virje (1961. i danas), ,,Gradi- 
nar-Loza““ od 1967, a 1978. mijenja naziv u ,,Voćenrodukt“' Virje i posluje do 
danas, ,,Sljeme" Sesvete (Zagreb), Poslovna jedinica Virje (1970. i 1979), 
Jugoslavenski naftovod Rijeka" — Terminal Virje (1979. i danas), ,,INA- 
-Naftaplin'“ Zagreb — plinska stanica, Zdravstvena stanica Virje (1945. i da- 
nas), Veterinarska stanica Virje (1945. i danas), Narodna apoteka Virje (1945. 
i danas). Neke od tih organizacija postojale su i prije, ali u privatnom vlasni- 
štvu. 13 


Pored spomenutih radnih organizacija u Virju djeluju (ili su djelovale) i 
poslovne jedinice nekih poduzeća čija sjedišta su izvan Virja. To su: ,Borovo" 
iz Borova, ,,Zitopromet“ Virovitica, ,,Trešnjevac““ Bjelovar, ,,Narodna knji- 
ga“ Zagreb, ,,Podravina“ Virovitica, ,,Zora" Zagreb, ,,Prosvjeta“' Bjelovar, 
,,.Narodne novine“ Zagreb, ,Josip Kraš“ Karlovac, ,,Viko'' Varaždin, ,,Univer- 
zal““ Bjelovar, ,,Varteks"' Varaždin, ,,lvo Marinković“ Osijek, ,,Zagrebtekstil“ 
Zagreb, ,,Koloniale“ Preskrb, ,,Mundus Florijan Bobić" Varaždin, ,»Agraria- 
coop"' Zagreb, ,,Vjesnik" Zagreb, ,,INA“ Bjelovar, ,,Astra" Zagreb, ,,Međi- 
murska trikotaža“ Čakovec, ,,Jedinstvo"' Čakovec, »Unija — papir“ Zagreb 
— Koprivnica, ,,Valpovka“'“ Valpovo, ,,Sana'' Bosanski Novi, ,Šimecki" Za- 
greb, ,,Bjelovarski vrt" Bjelovar, ,,Sloga““ Đurđevac i ,,Agroproteinka“ — 
tvornica stočne hrane Sesvete. 

Ill. KULTURNI ŽIVOT VIRJA 


Otkako postoji, čovjek ima potrebu dati oduška svojim osjećajima, izra- 
ziti svoju radost, tugu, srdžbu. Činio je to uvijek riječju, pjesmom, igrom i 
glazbom kao najprirodnijim oblicima tjelesnog i duhovnog izražavanja. 

Vrlo duga povijesna tradicija Virja već sama po sebi morala je nepresta- 
no biti obogaćivana najrazličitijim sadržajima, čije vrijednosti, sabrane u na- 
rodnom stvaralaštvu, kulturno-umjetničkom i društvenom životu, daju licu 
ovog mjesta naročit sjaj. Svatko tko je imao prilike dublje proniknuti u dome- 
nu virovske kulturne baštine i ljubavi Virovaca prema tom obliku stvaralaš- 
tva sigurno više neće te ljude poznavati samo kao danonoćne skrbnike i radni- 
ke. Moglo bi se čak reći da kulturni i društveni život ukupnoj slici o Virju ne 
daje ništa manje važan. pečat od nadaleko poznate radinosti i privrženosti 
zemlji. Zašto? Skoro i nema oblasti duhovne nadgradnje koju i Virje nije 
imalo. Teško je i nabrojiti sva ranije ili u novije doba osnivana društva. Svaka 
od tih djelatnosti, ako je povremeno bila i prekidana, nije zamrla. Uvijek je 
bilo onih koji su je htjeli i znali obnoviti, nadograditi elementima što su ih 
donosila nova vremena. U Virju se, primjera radi, danas plešu stari, ali isto tako 
organizirano i suvremeni plesovi, čak i najnoviji ,,break-dance“'. Mogli su se 
društvima mijenjati nazivi, orijentacija na pojedina područja kulturno-umjet- 
ničkog, društvenog, sportskog i bilo kojeg drugog oblika javnog djelovanja, 
ali je suština ostajala ista. Ostajali su pjesma, ples, glazba, gluma, pisana riječ, 
novinarstvo, slikarstvo. Tradicija i kultura nadživjele su vrijeme. 

Glavni stup kulturnog i društvenog života današnjeg Virja su ona druš- 
tva čiji korijeni sežu čak i u prošlo stoljeće. Ta društva ne samo da su djelovala 
u svojim okvirima i stvarala vlastitu bogatu tradiciju već su i onom dijelu sta- 
novništva koje nije bilo izravno uključeno u njihov rad ulijevala osjećaj punine 
sveukupnog života u mjestu.  Brojnim aktivnim članovima i simpatizerima 
nikad nije bilo teško dio sebe uložiti u takav rad je su se, ne samo oni nego i 
čitavo mjesto, uvijek imali čime ponositi. Taj ponos i tu dugo stvaranu svijest 
čuva i nosi današnje Virje. 


io 


ZOB Svo u hdi, 








Školstvo 


Za razvoj čovjeka kao prosvijećene i obrazovane ličnosti, a ujedno i za 
bogatiji ukupni život jednog mjesta, škola ima veliko značenje. Prvu školu 


Virje je dobilo već za vrijeme Vojne krajine, 1759. godine (u zapisima ka- 


nonskih vizitacija Komarničkoga arhiđakonata već se 1649. u Virju spominje 
učitelj Grgur Formica). Bila je to carska trivijalna škola (trivijalka), u kojoj 
se učilo na njemačkom jeziku. Oko 1812. u Virju je osnovana i druga, Narod- 
na škola. Trivijalka je bila u današnjoj Bakarićevoj. ulici, u još uvijek postoje- 
ćoj zgradi (donedavno Milicija), a Narodna škola imala je lokacije na prostoru 
današnje Gajeve ulice. Godine 1872. sjedinjene su obje škole u Glavnu pučku 
školu. Zgrada te škole izgrađena je 1894, a nakon izgradnje nove školske zgra- 
de (1971) preuređena je i u njoj su svoje prostorije dobili kino, Dječji vrtić, 
Zavičajni muzej, omladinska organizacija, HPD ,,Rusan““ i Narodna čitaonica. 

Društvene organizacije 


Uz školu, kao osnovno rasadište prosvjete i kulture, u Virju djeluju ili 
su djelovala razna kulturna, sportska i ostala društva. To su: Glumišno druš- 
tvo (1850—1853), Dobrovoljno vatrogasno društvo (1878. i danas), Narodna 
Čitaonica s knjižnicom (1878. i danas), Hrvatsko pjevačko društvo ,,Rusan'“ 
(1884. i danas), Sportsko društvo ,,Podravac"“ (1908. i danas), Hrvatski sokol 
(1920—1929), Društvo crvenog križa (1923. i danas), Hrvatsko seljačko pje- 
vačko društvo ,,Ratar'' (1923—1947), Društvo naprednih domaćica (1931. 
i danas), Gospodarska sloga; Esperantsko društvo (1937— 1941), Društvo 
,Naša djeca“ (1954. i danas), Društvo za tjelesni Odgoj ,,Partizan"', Auto- 
“moto društvo (1955—1977), Lovačko društvo ,,Fazan"' (1963. i danas), 
Folklorno društvo ,,Seljančica“, Filatelističko društvo (1966. i danas), Ri- 
bolovno društvo ,,Podravac““ (1968—1970), Radio-klub Virje YU-2-CRV 
(1964. i danas), Odred izviđača Stjepan Debeljak" (1970. i danas) i Narod- 
no sveučilište. Važno je napomenuti da dio tih društava u svom sastavu ima po 
više različitih sekcija, što mještanima Virja pruža još veće mogućnosti za izbor 
područja javnog izražavanja i djelovanja, a cjelokupni društveni život oboga- 
ćuje sve većim brojem aktivnih sudionika u njemu. 


Sredstva informiranja 


Godine _ 1893. počeo je u Virju izlaziti list ,,Podravac“ (tjednik, polu- 
mjesečnik), i to su bile prve virovske novine. ,,Podravac“ je pisan na hrvat- 
skom jeziku, a počeo je izlaziti svega 58 godina nakon Gajevih ,,Novina hor- 
vatskih“'. List prestaje izlaziti 1905. Pored ,,Podravca“ u Virju su povremeno 
izlazile i ove novine: ,,Rusanova zviezda“' (1897), ,,Podravski glasnik“ (1898), 
»Hrvatske novine“ (1905—1911), ,,Naš list“ (1924), ,,Podravac"' (1924), 
»Svjetlost"“ (1925), ,,Općinska istina" (1925), ,,Podravac“' (1939— 1942), 
,»,Podravski zvonici“ (1976. i danas) i ,VOL“ — Virovski omladinski list 
(1981. i danas). sea X 

Kino-predstave u Virju se prikazuju od 1927. Danas postoji kino "Bi 
logora“, koje od 1976. ima vlastitu dvoranu. Razglasna stanica izgrađena je 
1952, a od 1964. do 1977. djeluje Radio-stanica. 







































IV. ZNAČAJNIJE GRAĐEVINE 


Crkva sv. Martina izgrađena je u središtu mjesta. Spominje se već 1334. 
u ,,Statutu zagrebačkog kaptola“, i to riječima: ,,item ecclesia sancti Martini 
de Prodaniz...' (crkva sv. Martina od Prodanića). Današnji izgled crkva je 
dobila 1833, o čemu svjedoči latinski natpis na pročelju: Pietate communi- 
tatis Wiriensis surexi MDCCCXXXIII (Pobožnošću općinstva virovskog uskrs- 
nula sam 1833). Crkva je izgrađena u baroknom stilu i u njoj su stari barokni 
Oltari iz 18. stoljeća. 

Kapelica sv. Jakova na groblju spominje se već 1706, a današnji njezin 
Oblik potječe iz 1845. Groblje je više puta _proširivano. Godine 1861. izgra- 
đen je zid i ulazne stepenice, a 1983. i nova mrtvačnica. X 

Kip Presvetog Trojstva, izrađen od kamena, u baroknom stilu, smješten 


jeu parku,a postavljen 1760. 

Kip Žalosne Gospe, također iz 1760, podignut je na prostoru današnjeg 
raskršća prema Molvama, kod prijelaza preko željezničke pruge. 

Kapelica sv. Križa podignuta je 1932. u Goričkoj ulici. 

Kip Fatimske Gospe, djelo kipara Ive Kerdića, podignut je u parku 

Spomenik Ferdi Rusanu, ilirskom preporoditelju koji je 20 godina djelo- 
vao u Virju, podignut je 1886, također u parku. 

Spomenik palim borcima i žrtvama NOB-a (1941—1945) podignut je na 
ulazu u park, a rad je Petra Jendrašinkina, klesara iz Virja. 

Stara školska zgrada, jedna od najvećih i najljepših građevina u Virju, 
pidignuta je na južnoj strani parka 1893/94. 

Osim njih vrijedno je spomenuti još neke objekte koji su na različite 
načine služili dosadašnjem naprednijem životu mjesta. To su: stražara, maga- 
zini za žito (za potrebe Vojne krajine), javni bunari (1807), park oko crkve 
(1846), Vatrogasni dom (1927), Zadružni dom (1930), Željeznička stanica 
(1909), Veterinarska stanica, Zdravstvena stanica (1975), Ljekarna i upravna 
zgrada Poljoprivredne zadruge (1969). Nekih od tih objekata više nema. 

Važniji privredni objekti u Virju su: Peršićev paromlin (1912), ,,Pobje- 
da“ Virje (1959), ,,Voćeprodukt“ Virje (1967), Jugoslavenski naftovod — 
Terminal Virje (1979), ,,[NA— centralna plinska stanica“ i drugi. 

V. VIRJE DANAS 


Postavljeno na. razmeđu starih, bogatom tradicijom prepunih, i novih, 
"po mnogo čemu -izmijenjenih, vremena Virje nije izgubilo puno od svojih is- 
konskih vrijednosti. Veliko, suvremeno selo, sa sve moderniziranijom poljo- 
privrednom proizvodnjom, s lako prihvaćenim djelatnosti na i sadržajima 
što ih je sa sobom donijelo. novo vrijeme, a presvučeno-i Ezaboravljenim i 
stalno održavanim duhom starine — takvo je Virje danas. 

Današnje Virje.čini 1228 domaćinstava sa 3930 stanovnika, od kojih se 
1935 bavi poljoprivredom, u radnim i drugim organizacijama rade#903, a 
215 ih živi od obrtničkih djelatnosti. Ostalo su domaćice i učenici. 

“Od ukupnih poljoprivrednih površina 2457 hektara su. oranice, 1091 
ha livade, 316 ha šume, 66 ha vinogradi, 23 ha pašnjaci, 20 ha voćnjaci i 538 
ha je ostalih površina (putevi, dvorišta“i društv. vlasništvo). Napredno ratar- 
stvo_ popraćeno je stočarstvom, čija.je osnovica 3465 goveda, 197 konja, 
4296 svinja i 17936 komada peradi. : : 

Tekstilna industrija ,,Pobjeda“ i ,Voćeprodukt“ Virje glavni su nosioci 
ptaijskoo razvoja mjesta. Uz povećavanje poslovnih kapaciteta .,»Voćepro- 
dukta"' i ,Pobjede“' veliku perspektivu pružaju plinska i naftna nalazišta na 
području između Virja i Molvi i ostala obližnja nalazišta. 

Koordinator ratarske i stočarske proizvodnje je Poljoprivredna zadruga 
Virje. 

Pored tih djelatnosti u Virju su prisutne škola, zdravstvena, veterinarska i 
apotekarska služba. 1 

Društveni, kulturni, kulturno-umjetnički, sportski i sav ostali organizi- 
rani život mjesta i danas održava svoj tradicionaino visoki ugied. Neka od 
društava nosioci su republičkih i saveznih priznanja. Posebno se svojom 
djelatnošću zadnjih godina ističe Hrvatsko pjevačko društvo ,,Rusan"' koje je, 
osim brojnih održanih nastupa u Podravini i izvan nje, snimilo dvije EPploče 
i kasete. 

Uz društva stoljetne tradicije Virje je u proteklih nekoliko godina dobilo 
nove sadržaje. Između ostalih, naročito je važno spomenuti dva vrlo vrijedna 
izložbena prostora. . 25 


Zavičajni muzej Virje 


Marljivim i oduševljenim sakupljanjem svega vrijednog na području Vir- 
ja Virovci su došli do velike zbirke predmeta i dokumenata i 1979. otvorili 
svoj Zavičajni muzej. Muzej je neprestano obogaćivan novim eksponatima i 
novim sadržajima. Današnju zbirku čine četiri postave. Prvom je predočen 
poljoprivredni razvoj Virja (ratarstvo, stočarstvo, vinogradarstvo), druga posta- 
va predočava obrt i radne organizacije, treću sačinjavaju predmeti i doku- 
menti vezani uz narodnooslobodilačku borbu vođenu na tom prostoru, zatim 
su tu barjaci, pečati, odličja, fotografije različitih društava, knjige koje su-napi- 
sali pojedini Virovci i slike virovskih slikara, a četvrta je etnografska zbirka. 
Svaka od njih zasebno je bogatstvo i zaslužuje posebnu pažnju posjetilaca, a 
naročito je dobro kompletirana posljednja. : : 

Muzej je otvoren nedjeljom od 10 do 12 sati, a uz prethodnu najavu i 
prema dogovoru. š 








Memorijalna zbirka ,,Josip Turković“ — Virje 

Josip Turković (1936—1982) najistaknutiji je poslijeratni virovski slikar. 
Nakon prerane smrti, u njegovoj kući otvorena je galerija sa spomen-zbirkom 
probranih djela njegova bogatoga slikarskog opusa. Osim pedesetak slika, veći- 
nom podravskih pejzaža (ulje platno), odabranih i postavljenih po fazama um- 
jetnikova slikarskog razvoja, ovdje se čuva i etnografska zbirka i bogata do- 
kumentacija o javnim i kulturnim radnicima Podravine i različit arhivski ma- 
terijal. Spomen-zbirka ,,Josip Turković“ uvrštava se u red rijetkih zbirki ove 
vrste u poslijeratnom hrvatskom slikarstvu. 

Galerija je otvorena svake subote od 15 do 17 sati, nedjeljom od 10 
do 12, a radnim danom prema prethodnom dogovoru. 





Kratk m pregledom prošiosti i sadašnjosti Virja čitalac, kojemu je to prvi 
susret s Virjem, mogao je dobiti osnovni, sažeti uvid u.život i razvoj našega 
mjesta. Onima koji su Virje već otprije poznavali ponudili smo ovaj vodič 
da bi ga još bolje upoznali, a onima koji ga vole — da bi ga još više voljeli. 


LITERATUKA: 
Br, Mađar: ,,Časti i dobra zavičaja“, Zagreb 1937. 
Paskali: ,,Virje“ 1976. 
A. Horvat: ,,|z prošlosti trgovišta Virje“ 
Arhiva Zavičajnog muzeja Virje. 


Zavičajni muzej Virje zahvaljuje se Mjesnoj zajednici Virje, Samouprav- 
noj interesnoj zajednici za kulturu i informiranje Đurđevac, Samoupravnoj 
interesnoj zajednici za protugradnu zaštitu i unapređivanje poljoprivrede 
Đurđevac, radnim i poslovnim organizacijama i obrtnicima Virja, koji su svojim 
prilozima omogućili izdavanje ovog vodiča. 

RADNE ORGANIZACIJE: 
VOĆEPRODUKT Virje, 

:SLOGA Đurđevac, 

INA — NAFTAPLIN Zagreb, 
POLJOPRIVREDNA ZADRUGA ,,VIRJE“ 
JUNA — Trminai 

JUNA — Terminal u Virju, 

POBJEDA Zagreb — pogon Virje 
AGROPROTEINKA Sesvete, 

BOROVO Borovo, 

JOSIP KRAŠ. Karlovac, 

ŠIMECKI Zagreb, 

ASTRA Zagreb, 

VIKO Varaždin, 

MUNDUS FLORIJAN BOBIĆ Varaždin, 
SANA Bosanski Novi, 

MTČ Čakovec, 

STANDARD KONFEKCIJA Zagreb, 
Konfekcija JEDINSTVO Čakovec, 

INA OOUR NAFTNI DERIVATI Bjelovar, 
AGRARIACOOP Zagreb, 

NARODNE NOVINE Zagreb, 
UNIVERZAL Bjelovar, 
BJELOVARSKA BANKA Bjelovar 
ZAGREBAČKA BANKA 

SLJEME Zagreb 

BJELOVARSKI VRT Bjelovar, 

UNIJA PAPIR Koprivnica — Zage 
UNIJA PAPIR Koprivnica — Zagreb, 


OBRTNICI: 
IVAN BAKRAČ FRANJO KAPITANIĆ 
krojački salon zidar 
PAVAO BEGOVIĆ IVAN KAPUSTA 
pekara ' kovačka radionica 
DRAGO BENKEK PETAR KELEMINEC 
zidar tesar , 
ZVAN BENKEK STJEPAN KEMENOVIC 
zidar zidar 
MARTIN CAREK MATO LiTVIĆ 


vodoinstalaterska radionica užarska radionica 


IVAN LJUBIĆ IVAN ČIŽMEŠINKIN 
fotografska radionica RTV-mehaničarska radionica 
MIRKO LJUBIĆ IVAN ĆURIĆ 
auto prijevoznik ugostiteljstvo 
VJEKOSLAVA LJUBIĆ MARIJA ĐURIŠEVIĆ 
kemijska čistionica frizerski salon 
IVAN MAROVIĆ SLAVICA FRAJT 
autolakirerska radionica frizerski salon 
LJERKA MATIŠIN BARICA GLAVNIK 
žćnski krojački salon slastičarnica 
IVAN MATONIČKIN KMET DRAGO GLAVNIK 
auto prijevoznik pogrebni zavod 
IVKA MATONIČKIN MIJO GRGIĆ : 
strojobravarska radionica elektroinstalaterska radionica 
MATIJA NAPAN ŽELJKO GRIVIĆ 
drvotokarska radionica limarska radionica 
ŽELJKO PAZDIJAN MARIJAN HAPAVEL 
fotografska radionica automehaničarska radionica 
IVAN PETRAČIĆ MARIJAN HASAN 
mesnica 7 zidar 
IVKA PINTAR MATO HASAN 
ugostiteljstvo stolarska radionica 
KATICA PINTAR JOSIP HRŽENJAK 
ugostiteljstvo soboslikar 
IVAN PODRAVEC PETAR IVANČIĆ 
ugostiteljstvo ugostiteljstvo 
FRANJO PREPELEC STJEPAN JAKOPOVIĆ 
vulkanizerska radionica tesar 
MARTIN SABOLIC PETAR JENDRAŠINKIN ml 
staklarska radionica kamenoklesarska radionica 
IVAN SENJAN PETAR JENDRAŠINKIN st 
stolarska radionica kamenaklesarska radionica 
ZVONKO SOBOTA MARIJA ŠTIMAC 
mesnica ; ji 
JOSIP STANČETA staklarska radionica 
krojačka radionica LJILJANA ŠTA UBER 
DRAŽEN ŠALVARI ugostiteljstvo 
limarska radionica VLADO VRATKO vić 
ANKICA ŠIMČIĆ autolakirerska radionica 
ugostiteljstvo . JOSIP , VRŠI Ć 
DRAGICA ŠKLEBAR ugostiteljstvo 


BRANKA ZADRAVEC 

uslužno piljenje građe 
MARIJAN ŠOBAK MARIJAN ŽUGEC 
fotografska radionica dimnjačar 31 


frizerski salon 

